### Beslutningstema

Opstart af de indledende drøftelser vedrørende budgetprocessen for budget 2026.

### Sagsfremstilling

Økonomiudvalget har på mødet den 19. marts 2025 godkendt tidsplan og proces for budgetlægningen 2026.

I henhold til rammeudmeldingen er der i det vedtagne budget 2026-2029 på serviceudgifterne indarbejdet en reduktionspulje på 52 mio. kr., svarende til 13,2 mio. kr. årligt. Udmøntningen sker som en teknisk rammereduktion/generel nedjustering af pris- og lønfremskrivning.

Der er ikke afsat puljer til udvidelser, men afhængig af Økonomiaftalens økonomiske indhold, kan servicerammeløftet anvendes til prioritering af nødvendige udvidelser:

* Økonomiudvalget sikrer, at de nødvendige ressourcer afsættes til at understøtte fagudvalgenes arbejde med Tønder 2030 i de kommende budgetlægninger.
* Fagudvalgene kan på møderne i maj/juni fremsætte forslag til nødvendige tilpasninger for at opnå balance i budgettet til senere prioritering på budgetseminaret
* Hvis et fagudvalg ønsker at omprioritere budgetmidler, skal det ske inden for udvalgets eget område.

På mødet indledes drøftelserne i forhold til:

* Behov for nødvendige tilpasninger for at opnå balance i budgettet
* Eventuelle ønsker til omprioriteringer indenfor eget område

### Indstilling Fagchef for Økonomi og Løn indstiller,

at udvalget indleder drøftelserne af budget 2026 for fagudvalgets område på baggrund af rammeudmelding.

### Beslutning

Budget til

* Byudviklingsplaner
* Tønder Byfornyelsespulje

ønskes videreført i overslagsårene.